Jaanuar 1939

Jaanuar 1939, kronoloogia Saksa Riigis jõustus väikeettevõtete kohustus pidada korralikku raamatupidamist. Philipp Etter astus Šveitsi liidupresidendi ametisse. Saksa Riigis jõustus juutide nimemuutmismäärus. Saksa Riigis jõustusid 30. aprillil 1938 vastu võetud noorsookaitseseadus ja tööajamäärus. Ühes Palo Alto garaažis asutasid William (Bill) Hewlett ja David Packard teadusinstrumente tootva ettevõtte Hewlett-Packard. Seda garaaži peetakse tänapäeval Silicon Valley sünnikohaks. Texas A&M tuli USA meistriks kolledžijalgpallis. Füüsik Enrico Fermi lahkus Itaaliast, et siirduda USA-sse. Kogu Saksa Riigis hakkas toimima postihoiukassateenistus. California kuberneri kohal vahetas Frank Finley Merriami välja Culbert Levy Olson. USA ajakiri Time valis ajakirja Time aasta inimeseks Adolf Hitleri. Hispaania kodusõjas hõivasid Francisco Franco väed Artesa de Segre. Jaapani peaministriks sai Hiranuma Kiichirō. Amelia Earhart kuulutati surnuks. Toimusid kõnelused Benito Mussolini, Halifaxi ja Neville Chamberlaini vahel. Soome ja Rootsi sõlmisid esialgse kokkuleppe Ahvenamaa kindlustamise kohta. Ajakiri Naturwissenschaft avaldas tõendid selle kohta, et Otto Hahnil on õnnestunud aatomituuma lõhestamine. Poola ja Saksa Riigi läbirääkimistel lükkas Poola tagasi Saksa Riigi valitsuse nõudmise, et Danzigi vabalinn liidendataks Saksamaaga. Ilmus nädalalehe L'Esquella de la Torratxa viimane number. Berliinis avati uus Riigikantselei, milles oli 400 ruumi ja mis hõlmas terve kvartali. Suurbritannia peaminister Neville Chamberlain kohtus Roomas Benito Mussoliniga. Toimus lennuki Lockheed P-38 Lightning esimene lend. Iirimaal kutsus Galways toimunud INTO kongress valitsust üles tühistama abielus naisõpetajate kutsekeelu. Moodustati RAF Auxiliary Air Force Reserve. Rajati Kuopio piiskopkond. Esimeseks piiskopiks nimetati Eino Sormunen. Ajakirjandusele teatati, et Adolf Hitlerit tuleb nüüd nimetada lihtsalt "füürer", mitte "füürer ja riigikantsler". CBS-is algas raadioseriaal "Honolulu Bound". Ungari liitus Berliini-Rooma teljega. Austraalias Victoria osariigis hukkus metsatulekahjus 71 inimest ("must reede"). USA-s asutati Federal Real Estate Board. NBC USA lõunaranniku jaamades algas raadioseriaal "I Love a Mystery". Londonis, Birminghamis, Manchesteris ja Alnwickis plahvatasid IRA pommid. Saksa Riigipanga presidendiks sai Hjalmar Schachti asemel Walther Funk. Asutati Soome Akadeemia. Avati Valgevene NSV Riiklik Pildigalerii (praegu Valgevene Riiklik Kunstimuuseum). Burgoses kirjutati alla Saksa-Hispaania kultuurilepingule. Pesapalli kuulsuse halli valiti George Sisler, Eddie Collins ja Willie Keeler. Tšiilis Chilláni linnas oli 8,3-magnituudine maavärin. Hukkus umbes 28 000 inimest. Hispaania kodusõjas hõivasid Francisco Franco väed Itaalia vägede abiga vastupanuta Barcelona. Endine Saksa keiser Wilhelm II pidas Doornis 80. sünnipäeva. Karl Bode püstitas oma helikopteriga maailma kõrgusrekordi, tõustes 3427 m kõrgusele. Riigikodanikeseaduse juurde kuuluva määrusega tühistusid Saksa Riigis juutidest apteekrite, hambaarstide ja loomaarstide aprobatsioonid. Adolf Hitler pidas Saksamaa Riigipäevas kõne, milles ta kuulutas, et uue maailmasõja korral hävitatakse "juudi rass Euroopas". General Motors Electro-Motive Division võttis kasutusele veduri EMD SW1.